வெண்தலை சோலைபாடி

Category:Articles with 'species' microformats
பகுப்பு:அகணிய உயிரிகள்

வெண்தலை சோலைபாடி  (White-crowned shama)(காப்சிகசு இசுட்ரிக்லாண்டி) என்பது பழைய உலக ஈப்பிடிப்பான் பறவை குடும்பத்தைச் சேர்ந்த பறவை சிற்றினம் ஆகும். இது தென்கிழக்காசியத் தீவான போர்னியோவில் மட்டுமே காணப்படும் அகணிய உயிரி.

 வகைப்பாட்டியல் 
இது வெண் பிட்ட சோலைபாடி (காப்சிகசு மலபாரிக்கசு) நெருங்கிய தொடர்புடையது. மேலும் சில சமயங்களில் இந்த சிற்றினத்தின் துணையினமாகக் கருதப்படுகிறது. வெண் தலை சோலைபாடி இரண்டு துணையினங்களைக் கொண்டுள்ளது:

 கா. இசு. இசுட்ரிக்லாண்டி மோட்லி & தில்வின், 1855 - பாங்கி தீவு உட்பட வடக்கு மற்றும் வடகிழக்கு போர்னியோ
 கா. இசு. பார்போரி (பேங்க்சு & பீட்டர்சு, 1927Bangs & Peters, pp.239-240 in Birds from Maratua Island, off the east coast of Borneo, Occasional papers of the Boston Society of Natural History, v5 (1927)) (மராத்துவா சோலைபாடி) - மராத்துவா தீவுகள்

இச்சிற்றினப் பெயரானது பெயர் ஹக் எட்வின் ஸ்ட்ரிக்லேண்டின் நினைவாக வழங்கப்பட்டது

 விளக்கம் 
வெண் தலை சோலைபாடியின் உடல் நீளம் 21 முதல் 28 செ.மீ. வரையும், உடல் எடை 31 முதல் 42 கிராம் வரை இருக்கும். உடலின் மேற்பகுதி நீலம்-கருப்பு நிறத்திலும் கீழ்ப்பகுதி ஆரஞ்சு-செம்பழுப்பு நிறத்திலும் காணப்படும். வெண் பிட்டத்துடன் கருப்பு தொண்டையுடன் காணப்படும் சோலைபாடி. இது வெண் பிட்ட சோலைபாடியுடன் ஒத்துக் காணப்படும்.

 பறவை வளர்ப்பு 
வெண் தலை சோலைபாடி போர்னியோவில் உள்ள உள்ளூர் பறவை வளர்ப்பாளர்களால் கூண்டு-பறவைகளாக வளர்க்கப்படுகின்றன. இவை பாடும் திறனுக்காக விரும்பப்படுகின்றன. கொல்லைப்படுத்தப்பட்ட இளம் பறவைகளை விட, காட்டுப் பறவைகள் வலிமையானவை.

 மேற்கோள்கள்